નોંધનીય છે કે, રાહુલ ગાંધીની નવસર્જન યાત્રા છેલ્લા બે દિવસથી ચાલી રહી છે, જેમાં રાહુલે ભાજપને નિશાન પર રાખીને અનેક વાતો જણાવી છે. ગુજરાત કોંગ્રેસ માટે પણ રાહુલ ગાંધીની આ યાત્રા ઘણી મહત્વની છે. બુધવારે યાત્રાના ત્રીજા દિવસે રાહુલ પાટીદારના માતાજી ખોડલધામની પણ મુલાકાત લેશે અને સભાનું સંબોધન કરશે. ઉલ્લેખનીય છે કે, મંગળવારના જામનગરના રાહુલના પ્રવાસને પાટીદારોએ વધાવ્યો હતો. મંગળવારના રોજ જ રાજ્યની ભાજપ સરકારને અને પાટીદાર આગેવાનો વચ્ચે બેઠક પણ યોજાઇ હતી, જેનાથી પાટીદારોને ખાસ સંતોષ થયો નથી. આથી આ સભા ગુજરાત કોંગ્રેસ ઉપરાંત પાટીદારો માટે પણ મહત્વની બની રહે છે.